Vliegtuig stort neer naby Middelburg | Maroela Media
Vliegtuig stort neer naby Middelburg
Die vliegtuig wat neergestort het. Foto: Verskaf
ŉ Man, vermoedelik in sy 30’s, het Woensdag ongedeerd daarvan afgekom nadat die vliegtuig waarin hy was naby Middelburg in Mpumalanga neergestort het.
Russel Meiring, woordvoerder van ER24, het gesê paramedici van dié nooddienste is saam met die Middelburgse brandweer na die toneel ontbied waar hulle die vliegtuig in die middel van ŉ oop veld aangetref het.
“By ons aankoms is die vlieënier buite die vliegtuig aangetref en het hy daar rondgeloop. Hy is dadelik ondersoek en het geen beserings opgedoen nie,” het Meiring gesê.
Volgens Meiring was die brandweer gereed om enige brande te blus wat kon ontstaan.
Die oorsaak van die ongeluk is onbekend en sal deur die Burgerlugvaartowerheid ondersoek word.
Middelburg Mpumalanga vliegtuigongelukke
Dokter se ontbinde lyk in huis gekry
Lyk vir my of hy n suksesvolle noodlanding gemaak het . As hy neeergestort het sou daar sekerlik meer skade aan die vliegtuig gewees het , of nog erger .
Veels geluk aan die vlieenier.Hy het sy noodlanding suksesvol en volgens sy opleiding uitgevoer!
Sjoe, God se genade is groot. Dankie Here dat hy lewe.
Liza Daar is mense wat glo God se genade is n mistieke iets wat, kom ons se, net uit die niet op ons neerdaal. Miskien verstaan iemand wat so dink God se genade nie so mooi nie. Ja, ek glo ook dat God se genade hier ter sprake is, maar dit het nie uit die niet tevoorskyn gekom pas voor of tydens die ongeval nie. In sy alwetendheid het God voorsien dat menslik gesproke n voorval moontlik gaan plaas vind en ek glo dat God sy genade wil betoon het. Daarom het hy gesorg dat die vlieenier die nodig op… Lees meer »